Správa zo služobnej cesty 
Účastník ZPC                   	
Meno, priezvisko, titul:	Mgr. Dana Masaryková, PhD.	
Zahraničná pracovná cesta	
Miesto konania – štát, mesto:	Anglicko, York	
Organizátor:	York St. John University	
Termín:	24.-28.8.2016	
Účel:	Aktívna účasť na konferencii s prednesením príspevku k problematike športu a kresťanstva	
Rámcový program
24.8.2016 odlet do Londýna, transfer autobusom a vlakom do Yorku, registrácia, uvítací ceremoniál
25.8.2016 8:30-10:30 plenárne prednášky, prestávka
                11:30-13:30 rokovanie v sekciách
                14:30-16:30 plenárne prednášky
26.8.2016 8:30-10:30 plenárne prednášky
                10:30-14:30 workshopy k témam kresťanstva a športu
                16:30-17:30 plenárna prednáška
27.8.2016 8:30-10:30 plenárne prednášky
                11:30-13:30 rokovanie v sekciách
                14:30-15:30 plenárna prednáška
28:8. 2016 8:30-10:30 plenárne prednášky
                11:30-13:30 rokovanie v sekciách
                14:30-15:30 záverečná prednáška
              15:30-16:00 záverečný ceremoniál
               21:50 odlet do Bratislavy	
Stručný priebeh
Inauguračný kongres bol prvým kongresom svojho druhu, ktorý sa snažil spojiť myšlienky kresťanstva s vrcholovým ako i rekreačným športom a telesnou výchovou. V rámci vlastnej prednášky sa dr. Masaryková zamerala na  interdisciplinárnu analýzu vzťahov medzi športom, cielenými pohybovými aktivitami a cirkvou, v zmysle chápania športu ako súčasti kresťanských myšlienok. Celý kongres bol na vysokej odbornej úrovni so zastúpením akademikov z univerzít celého sveta odborníkov v športe a v telesnej výchove ako i zástupcov cirkvi (182 delegátov z 24 krajín). Všetky témy prezentované na kongrese sa zaoberali problematikou športu a telesnej výchovy v zmysle šírenia duchovných myšlienok ako i možností vplyvu kresťanstva na šport, najmä v súvislosti so zvyšujúcim sa podielom agresívneho správania sa športovcov a športových fanúšikov, otázok fair play, dopingu a iných problémov športu. Na druhej strane sa viaceré príspevky zaoberali spiritualitou v športe, jeho možnými pozitívnymi vplyvmi na deti a mládež.
	
Očakávaný prínos
Výstupom kongresu je i správa pre Globálnu konferenciu o športe vo Vatikáne, ktorá bude interpretovaná zástupcami Vatikánu, ktorí sa na kongrese zúčastnili. V budúcnosti by sme radi spolupracovali s partnermi jednotlivých univerzít, s ktorými boli nadviazané kontakty, prípadne by sme sa radi stali súčasťou výskumných tímov zo zahraničnou participáciou. Predpokladáme, že v blízkej budúcnosti zorganizujeme informačné semináre alebo školenia pre učiteľov, prípadne iných odborníkov v športe, ktorých by táto problematika zaujímala. 	
Súhlasím so zverejnením správy. 	
Správu vypracoval: Mgr. Dana Masaryková, PhD.	
Dátum: 7.9.2016	
Správu schválil: doc. PhDr. Ľudovít Hajduk, PhD.